OSNOVNA ŠKOLA KRALJA TOMISLAVA

 NAŠICE

KLASA: 003-06/15-01/017

URBROJ: 2149/13-11-15-02

Našice, 17. studenog 2015.

**ZAPISNIK**

dvadesetpete sjednice Školskog odbora održane u utorak, 17. studenog 2015. godine s početkom u 18,40 sati u zbornici nove školske zgrade u Našicama, Ulica Matice hrvatske 1.

**Nazočni**: Jasmina Vidaković, Vesna Kovačević-Tomić, Darija Vlajnić, Ivan Matulić, Ivica Knežević, Vlatka Zahirović, ravnateljica i Blanka Sertić, tajnik škole kao zapisničar.

**Opravdano nenazočni**: Branko Malenica i Valerija Šimić.

Nazočno je 5 članova od ukupno 7 članova Školskog odbora.

Predsjednica Školskog odbora pozdravlja nazočne članove Školskog odbora, otvara dvadesetpetu sjednicu Školskog odbora i konstatira potrebnu većinu za pravovaljano odlučivanje.

 Predlaže se sljedeći

**DNEVNI RED:**

1. Donošenje Odluke o usvajanju Zapisnika dvadesetčetvrte sjednice Školskog odbora
2. Zasnivanje radnog odnosa bez objave javnog natječaja uz suglasnost Školskog odbora sukladno člancima 107. i 114. Zakona o odgoju i obrazovanju u osnovnoj i srednjoj školi.
3. Donošenje Odluke o raspisivanju natječaja za izbor i imenovanje ravnatelja/ice škole
4. Pitanja i prijedlozi

 **I DOPUNA DNEVNOG REDA:**

1. Donošenje Pravilnika o zaštiti na radu
2. Opremanje sportske dvorane, kupovina podne obloge
3. Financiranje projektne dokumentacije

Nazočni članovi Školskog odbora predloženi dnevni red i dopunu dnevnog reda, jednoglasno usvajaju.

**Točka 1.**

Predsjednica izvješćuje o realizaciji zaključaka dvadesetčetvrte sjednice Školskog odbora održane 27. listopada 2015. godine.

Primjedbi na tekst zapisnika i zaključaka donesenih na prethodnoj sjednici Školskog odbora nema i donosi se jednoglasno sljedeća

**ODLUKA**

**Usvaja se zapisnik dvadesetčetvrte sjednice Školskog odbora održane 27. listopada 2015. godine.**

**Točka 2.**

Nakon prijave potrebe za zasnivanjem radnog odnosa na sljedećim radnim mjestima: učitelja engleskog jezika, učitelja njemačkog jezika i učitelja povijesti i učitelja vjeronauka i dobivene suglasnosti, sukladno člancima 107. i 114. stavku 1. Zakona o odgojui obrazovanju u osnovnoj i srednjoj školi (Narodne novine, broj: 87/08., 86/09., 92/10., 105/10.-Ispr. 90/11., 16/12., 86/12., 94/13. i 152/14.), ravnateljica jeu pisanom obliku predsjednici Školskog odbora dostavilazahtjeve za suglasnost za zasnivanje radnog odnosa na navedenim radnim mjestima.

a) Ravnateljica upoznaje članove Školskog odbora kako zbog odlaska na rad Ivane Rotim u Beli Manastir na osobni zahtjev, radno mjesto Ksenije Mamilović, učitelja engleskog jezika je postalo nepopunjeno.

Temeljem članka 107. stavka 10. Zakona o odgojui obrazovanju u osnovnoj i srednjoj školi (Narodne novine, broj: 87/08., 86/09., 92/10., 105/10.-Ispr. 90/11., 16/12., 86/12., 94/13.i 152/14.), ravnateljica predlaže zasnivanje radnog odnosa s **Anom Galetić**, magistrom edukacije primarnog obrazovanja s izbornim modulom iz engleskog jezika na određeno, puno radno vrijeme do povratka djelatnice na rad, odnosno do popune radnog mjesta natječajem, a najduže do 60 dana.

Školski odbor je suglasan s prijedlogom ravnateljice te se jednoglasno donosi sljedeća

**ODLUKA**

1. **Školski odbor daje suglasnost za prestanak radnog odnosa s Ivanom Rotim s danom 6. studenog 2015. godine.**
2. **Školski odbor jednoglasno daje prethodnu suglasnost za zasnivanje radnog odnosa s Anom Galetić, magistrom edukacije primarnog obrazovanja s izbornim modulom iz engleskog jezika na određeno, puno radno vrijeme do povratka djelatnice na rad, odnosno do popune radnog mjesta natječajem, a najduže do 60 dana.**

b) Martina Jantoš, učiteljica njemačkog jezika koja je mijenjala Perku Gabajček podnijela je zahtjev za sporazumni prestanak radnog odnosa zbog prelaska na rad u Srednju školu u Našicama.

Kako i ovo radno mjesto treba popuniti, ravnateljica predlaže Anu Keglević, magistra edukacije engleskog jezika i magistra edukacije njemačkog jezika na određeno, puno radno vrijeme do povratka djelatnice na rad, odnosno do popune radnog mjesta natječajem, a najduže do 60 dana.

Školski odbor je suglasan s prijedlogom ravnateljice te se jednoglasno donosi sljedeća

**ODLUKA**

1. **Školski odbor daje suglasnost za prestanak radnog odnosa sa Martinom Jantoš**

 **s danom 13. studenog 2015. godine**

1. **Školski odbor jednoglasno daje prethodnu suglasnost za zasnivanje radnog odnosa s Anom Keglević, magistrom edukacije engleskog jezika i magistrom edukacije njemačkog jezika na određeno, puno radno vrijeme do povratka djelatnice na rad, odnosno do popune radnog mjesta natječajem, a najduže do 60 dana.**

c) Učiteljica povijesti, **Anica Dundović** podnijela je zahtjev za sporazumni prestanak radnog odnosa zbog odlaska u mirovinu s danom 1. studenog 2015. godine.

U skladu s tim, a prema članku 107. stavka 10. Zakona o odgojui obrazovanju u osnovnoj i srednjoj školi (Narodne novine, broj: 87/08., 86/09., 92/10., 105/10.-Ispr. 90/11., 16/12., 86/12., 94/13. i 152/14.), ravnateljica predlaže zasnivanje radnog odnosa s **Đurđicom Pavlović**, magistrom edukacije hrvatskog jezika i povijesti, na određeno, nepuno radno vrijeme, do popune radnog mjesta natječajem, a najduže do 60 dana.

Školski odbor je suglasan s prijedlogom ravnateljice te se jednoglasno donosi sljedeća

**ODLUKA**

1. **Školski odbor daje suglasnost za prestanak radnog odnosa s Anicom Dundović**

 **s danom 31. listopada 2015. godine.**

1. **Školski odbor jednoglasno daje prethodnu suglasnost za zasnivanje radnog odnosa s Đurđicom Pavlović, magistrom edukacije hrvatskog jezika i povijesti, na**

 **određeno, nepuno radno vrijeme do popune radnog mjesta natječajem, a najduže**

 **do 60 dana.**

**Točka 3.**

Predsjednica Školskog odbora predložila je pokretanje postupka za izbor i imenovanje ravnatelja/ice škole raspisivanjem natječaja jer ravnateljici škole Vlatki Zahirović istječe mandat u veljači 2016. godine, a sukladno članku 58. Statuta Osnovne škole kralja Tomislava, Našice, natječaj se objavljuje najmanje 60 dana prije isteka mandata aktualnog ravnatelja.

Na temelju članka 126. i 127. Zakona o odgoju i obrazovanju u osnovnoj i srednjoj školi (Narodne novine, broj 87/08., 86/09., 92/10., 105/10.- Ispravak, 90/11., 16/12., 86/12., 94/13. i 152/14.) i članka 58. Statuta škole, Školski odbor Osnovne škole kralja Tomislava, Našice na svojoj 25. sjednici održanoj dana 17. studenog 2015. godine pod točkom 3. dnevnog reda jednoglasno sa pet (5) „ZA“ donosi

**ODLUKU O RASPISIVANJU NATJEČAJA**

**ZA IZBOR I IMENOVANJE RAVNATELJA/ICE ŠKOLE**

1. Raspisuje se natječaj za izbor i imenovanje ravnatelja/ice Osnovne škole kralja Tomislava, Našice
2. Natječaj će se objaviti u dnevnom tisku Glasa Slavonije sa sljedećim sadržajem:

Na temelju članka 126. i 127. Zakona o odgoju i obrazovanju u osnovnoj i srednjoj školi (Narodne novine, broj 87/08., 86/09., 92/10., 105/10.- Ispravak, 90/11., 16/12., 86/12., 94/13. i 152/14.) i članka 58. Statuta škole, Školski odbor Osnovne škole kralja Tomislava, Našice, raspisuje

**NATJEČAJ**

**za izbor i imenovanje ravnatelja/ice škole**

**Uvjeti:**

Sukladno članku 126. Zakona o odgoju i obrazovanju u osnovnoj i srednjoj školi.

Ravnatelj/ica se imenuje na vrijeme od pet (5) godina.

Na natječaj se ravnopravno prijavljuju osobe oba spola.

Uz pisanu i vlastoručno potpisanu prijavu, kandidati su na natječaj obvezni priložiti u izvorniku ili ovjerenoj preslicu sljedeću dokumentaciju:

- životopis

- domovnicu

- diplomu o stečenoj stručnoj spremi

- potvrdu poslodavca o vrsti i stažu osiguranja na odgojno-obrazovnim poslovima u školskoj ustanovi

- potvrdu ili elektronički zapis o stažu osiguranja

- dokaz o položenom stručnom ispitu ili dokaz da je osoba, sukladno članku 157. stavku 1. Zakona o odgoju i obrazovanju u osnovnoj i srednjoj školi, oslobođena obveze polaganja stručnog ispita

- uvjerenje nadležnog suda da se protiv kandidata ne vodi kazneni postupak za neko od kaznenih djela iz članka 106. Zakona o odgoju i obrazovanju u osnovnoj i srednjoj školi (ne starije od 30 dana od dana objave natječaja)

- dokaz o obavljanju poslova ravnatelja u najmanje drugom uzastopnom mandatu za osobe koje se kandidiraju temeljem stavka 3. članka 126. Zakona o odgoju i obrazovanju u osnovnoj i srednjoj školi.

**Rok** za podnošenje prijava kandidata je **osam (8) dana** od dana objave natječaja.

Prijave na natječaj s navedenom dokumentacijom dostaviti u zatvorenoj omotnici na adresu:

 Osnovna škola kralja Tomislava, Našice

 Ulica Matice hrvatske 1

 31 500 Našice

 s naznakom „ Natječaj za ravnatelja/icu - ne otvarati“.

Nepotpune i nepravovremene prijave neće se razmatrati.

O rezultatima natječaja kandidati će biti obaviješteni u roku od **45 dana** od dana isteka roka za podnošenje prijava.

 Točka 4. Pitanja i prijedlozi

1. **Donošenje Pravilnika o zaštiti na radu**

Blanka Sertić, tajnik ustanove upoznaje članove Školskog odbora s potrebom donošenja novog Pravilnika o zaštiti na radu odnosno usklade materije iz oblasti zaštite na rada sa Zakonom o zaštiti na radu iz 2014. godine.

Tekst prijedloga Pravilnika izradila je nadležna institucija s kojom škola ima sklopljen ugovor o obavljanju poslova zaštite na radu.

Primjedbi nema te se donosi jednoglasno sljedeća

**ODLUKA**

**Školski odbor jednoglasno donosi Odluku o usvajanju Pravilnika o zaštiti na radu Osnovne škole kralja Tomislava, Našice**

1. **Opremanje sportske dvorane, kupovina podne obloge**

Ravnateljica informira nazočne članove Školskog odbora o potrebi kupovine podne obloge u sportskoj dvorani, dogovorima s korisnicima dvorane i predstavnicima osnivača koji su prethodili donošenju ove odluke**.**

Sukladno članku 52. Statuta škole Školski odbor odlučuje samostalno o stjecanju, opterećivanju ili otuđivanju imovine čija je vrijednost od 100.000,00 do 200.000,00 kuna.

Radi kupovine podne obloge mora se provesti postupak javne nabave.

Nakon ravnateljičinog obrazloženja Školski odbor jednoglasno donosi sljedeću

**ODLUKU**

**Školski Odbor Osnovne škole kralja Tomislava, Našice jednoglasno daje suglasnost za kupovinu podne obloge za sportsku dvoranu čije vrijednost mora biti do 200.000, 00 kuna.**

1. **Financiranje projektne dokumentacije**

O potrebi izrade projektne dokumentacije za radove u sportskoj dvorani i dogovorima s predstavnicima nadležnih institucija oko financiranja izrade Projektne dokumentacije od strane Projektnog biroa Valenčak iz Našica, ravnateljica upoznaje Školski odbor.

Nakon ravnateljičinog obrazloženja Školski odbor jednoglasno donosi sljedeću

**ODLUKU**

**Školski Odbor Osnovne škole kralja Tomislava, Našice jednoglasno daje suglasnost za financiranje izrade Projektne dokumentacije za sportsku dvoranu, a čija vrijednost mora biti do 200.000, 00 kuna.**

Sjednica je zaključena u 19,30 sati.

Zapisničar: Predsjednica Školskog odbora:

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Blanka Sertić, dipl. iur. Jasmina Vidaković